CELEX: 62016CN0159
Language: lv
Date: 2016-03-17 00:00:00
Title: Lieta C-159/16: Lūgums sniegt prejudiciālu nolēmumu, ko 2016. gada 17. martā iesniedza Augstākā tiesa (Latvija) – “Starptautiskā lidosta “Riga”” VAS/Konkurences padome

30.5.2016   
            
            
               LV
            
            
               Eiropas Savienības Oficiālais Vēstnesis
            
            
               C 191/15
            
         Lūgums sniegt prejudiciālu nolēmumu, ko 2016. gada 17. martā iesniedza Augstākā tiesa (Latvija) – “Starptautiskā lidosta “Riga”” VAS/Konkurences padome
   (Lieta C-159/16)
   (2016/C 191/19)
   Tiesvedības valoda – latviešu
   
      Iesniedzējtiesa
   
   Augstākā tiesa
   
      Lietas dalībnieki pamata procesā
   
   
      Prasītāja:“Starptautiskā lidosta “Riga”” VAS
   
      Atbildētāja: Konkurences padome
   
      Prejudiciālie jautājumi
   
   
               1)
            
            
               Vai Līguma par Eiropas Savienības darbību 102.pants un 107.panta 1.punkts interpretējams tādējādi, ka viena un tā pati valsts uzņēmuma darbības epizode vienlaikus var tikt vērtēta no valsts atbalsta pastāvēšanas viedokļa (kā iespējama valsts atbalsta piešķiršana tās klientam/darījumu partnerim) un no dominējoša stāvokļa ļaunprātīgas izmantošanas (cenu diskriminācijas) viedokļa?
            
         
               2)
            
            
               Vai šo divu analīžu starpā pastāv savstarpēja secība vai hierarhija?
            
         
               3)
            
            
               Vai iestādei un tiesai, kas izskata lietu par konkurences pārkāpumu, kas izpaudies kā diskriminējošu cenu piemērošana valsts uzņēmuma klientiem/darījumu partneriem, ir liegts konstatēt tirgus dalībnieka rīcībā Līguma par Eiropas Savienības darbību 102.panta pārkāpumu, ja pārkāpumu izraisa valsts atbalsta sniegšana, neievērojot LESD 108.panta 3.punktā paredzēto sākotnējo pārbaudes procedūru?